खड़ी ट्रेलर से टकराई बाइक एक की मौत व दूसरा गंभीर
कुसमुंडा रोड पर दिन के समय 6 घंटे की नो एंट्री के बाद शाम को भारी वाहनों का आवागमन से होने वाले जाम के चलते सोमवार की रात हुए सड़क हादसे में एक की मौत हो गई। वहीं एक की हालत गंभीर है। दोनों लोग बाइक में थे। जो वैशाली नगर के पास खड़ी ट्रेलर से टकरा गए।
कुसमुंडा स्थित शराब दुकान में मूलत: आजमगढ़ (यूपी) निवासी हरिश उपाध्याय (40) कर्मचारी था। वह सोमवार की रात लगभग 10 बजे शराब दुकान बंद होने के बाद सहकर्मी अनिल सिंह के साथ कोरबा की ओर आ रहा था। वे प्लेटिना बाइक क्रमांक सीजी-12-के-8954 में सवार थे। इस दौरान नो एंट्री खुलने के बाद भारी वाहनों की आवाजाही से मार्ग पर जाम की स्थिति थी। वहीं मार्ग में अंधेरा भी छाया था। बाइक चला रहे हरिश को आगे कुछ नजर नहीं आया और उनकी बाइक सड़क पर जाम में खड़ी ट्रेलर क्रमांक सीजी-12-एस-5896 से टकरा गई। हरिश व अनिल गंभीर रूप से घायल हो गए। सूचना मिलते ही कुसमुंडा पुलिस मौके पर पहुंची। घायलों को एंबुलेंस में जिला अस्पताल भेजा गया। जहां उपचार के दौरान हरीश उपाध्याय की मौत हो गई। अनिल सिंह की हालत भी गंभीर बनी हुई है।
रात के अंधेरे में ज्यादा हादसे
जाम से लोग होते हैं परेशान
ट्रेलर चालक पर कार्रवाई
पुलिस ने दुर्घटना के बाद मामले में संबंधित ट्रेलर को जब्त कर लिया। मर्ग कायम करते हुए वाहन चालक धमेंद्र कुमार सिंह के खिलाफ जुर्म दर्ज कर उसे गिरफ्तार भी कर लिया गया।
कुसमुंडा-कोरबा मार्ग पर ज्यादातर हादसे शाम से लेकर सुबह तक कुसमुंंडा से सर्वमंगला चौक तक होते हैं। इस दौरान इस सड़क पर अंधेरा रहता है। वहीं भारी वाहन अधिक रफ्तार से गुजरते हैं।
गेवरा-दीपका व कुसमंुडा के कोयला खदानों से कोयला लेकर कोरबा की ओर चलने वाली करीब 800 गाड़ी रोजाना कुसमुंडा मार्ग से होकर गुजरती है। अलग से कोयला परिवहन बाइपास नहीं है। ऊपर से दिन के 2 बजे से शाम 6 बजे तक नो एंट्री है। इस कारण कोयलांचल क्षेत्र में रहने वाले लोग परेशान हैं।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva